Pulangkan

Pulangkan (Inggeris: "Return (It)") adalah single pertama nyanyian penyanyi Misha Omar dipetik daripada album kedua beliau, Aksara yang diterbitkan pada tahun 2004. Lagu ini juga terkenal sebagai lagu tema asal filem seram Pontianak Harum Sundal Malam.

Penerbitan
Rakaman
Penerbit dan pengarah Shuhaimi Baba telah merencana filem seram "Pontianak Harum Sundal Malam" sejak tahun 2001, dan hanya dapat merealisasiskannya pada tahun 2002 setelah kelonggaran lembaga penapisan filem Malaysia terhadap genre filem seram. Pada asalnya Shuhaimi mempunyai beberapa nama untuk menyanyikan lagu tema filem ini, antaranya penyanyi Siti Nurhaliza namun beliau memberikan kebebasan kepada penulis lagu tema asal dan penerbit Ajai untuk memilih penyanyinya. Ajai menyatakan beliau menyesuaikan melodi asal Pulangkan setelah meneliti karekter nyanyian Misha Omar yang agresif dan penuh emosi sesuai dengan kehendak Shuhaimi supaya lagu ini disampaikan dengan penuh rasa dendam dan simpati kepada watak Pontianak, dan akhirnya Ajai mengusulkan nama penyanyi berkenaan kepada pihak produksi. Setelah itu juga Ajai terlibat dalam pembikinan album kedua Misha yang ketika itu dalam proses rakaman. Akhirnya, dengan kerjasama Pesona Pictures dan BMG, lagu "Pulangkan" dipilih untuk dinyanyikan Misha sempena album keduanya yang akan dilancarkan pada waktu yang sama dengan filem tersebut. Misha merakam lagu ini pada bulan November 2003 dengan penampilan penyanyi latar Izzad Izzudin yang sebelum ini pernah merakamkan lagu "Setia Ku Korbankan" (dendangan asal Fauziah Latiff) untuk runut drama "Kiranya Aku Tahu". Penulis lirik Habsah Hassan juga terlibat sebagai penulis lirik bersama Shuhaimi. Rakaman lagu ini menampilkan pemuzik handalan dengan memasukkan elemen  alat muzik tradisional seperti gamelan dan gong. 

Kredit Rakaman 
Penulisan Lagu
 Komposer : Ajai
 Lirik : Habsah Hasaan, Shuhaimi Baba
Pemuzik
 Gitar utama : Aznan Alias
 Gitar Bass : Kelly
 Dram : Ujang Exists
 Keyboard : Eddy Slam
 Biola : Joanne Yeoh Pei Sze
 Cello : Joseph Arnesto
 Seruling : Mohar
 Pemain Gamelan :
 Azizi Mohd Nor
 Khairul Khafiz Mazlan
 Nor Nadhia Ariffin
 Ab Razak Kawiah
 Wan Noraini Mustaffa
 Penyanyi Latar : Izzad Izzuddin (penampilan), Uji
Produksi
 Jurutera Rakaman : Che Mat
 Jurutera Adunan : Ramlan Marzuki
 Susunan Muzik : Eddy Slam , Ajai
 Koordinator Strings : Eddie Marzuki
 Studio Rakaman : Red Music Entertainment dan King Studio

Lagu
Tidak seperti lagu-lagu pop balada lain, lagu ini diseiramakan dengan bunyian "humming" Mariam/pontianak yang dilakonkan oleh aktres Maya Karin di dalam filem tersebut. Ini menjadikan struktur lagu ini seperti build-up di mana bahagian korusnya menampilkan pertembungan antara watak Mariam/pontianak (disampaikan oleh Misha) dan watak Marsani (lakonan Azri Iskandar dalam filem) sebagai antagonis disampaikan oleh penyanyi latar Izzad. Lagu ini menceritakan tentang derita hidup Mariam, wanita yang dibunuh dengan kejam dan hartanya dirampas oleh Marsani, orang yang berkuasa dan tidak bertanggungjawab setelah hajat Marsani untuk memperisterikan Mariam ditolak oleh wanita itu. Ia menyelitkan elemen marah, dendam dan penyesalan. 

Video muzik
Video muzik lagu ini dirakam pada 24 Mac 2004 bertempat di The Shooting Valley, Glennmarie , Shah Alam dan diarahkan oleh Kamarul Nizam Abdul Rahman dari Pesona Pictures. Dengan bajet sebanyak RM15,000 , ia mengambil masa selama 16 jam termasuk beberapa waktu untuk rehat.  Video muzik ini juga menyelitkan sedutan daripada filem PHSM. Busana dan tatarias Misha oleh Phenomena dan Belize, manakala dandanan oleh Shada.

Pencapaian
Prestasi Carta
+Petunjuk1Lagu nombor satu dalam cartaCarta belum diwujudkan atau ditamatkanTDTarik diri di peringkat pencalonan

TahunPosisi tertinggi RIM MYSpotifyMUZIKERARed 104.9 XFresh HOTSuriaRIA SGBaik Banget IDMM20041111-1
Kronologi Carta

MingguCarta RIM MYSpotifyMUZIKERARed 104.9MM 25 April 2004-18-- 2 Mei 2004181115- 9 Mei 200416810-  16 Mei 20041069- 23 Mei 2004313- 30 Mei 2004111- 6 Jun 2004111- 13 Jun  2004111- 20 Jun 2004123- 27 Jun 20041131 4 Julai 20042121 11 Julai 20042321 18 Julai 20043831 25 Julai 20043331 1 Ogos 20044361 8 Ogos 20045281 15 Ogos 20048651 22 Ogos 200444122 29 Ogos 200455162 5 September 2004911143 12 September 20041014182 19 September 20041012206 26 September 2004512-11 3 Oktober 2004718-15 10 Oktober 20041319-19 17 Oktober 20041517-- 24 Oktober 200414--- 31 Oktober 200418--- 7 November 200415--- 14 Oktober 200419--- 21 November 200420--- 28 November 200420---

Penganugerahan

 Tahun Anugerah Kategori Keputusan2004Anugerah Era 2004 Lagu Pop Pilihan  Video Muzik Pilihan  Vokal Wanita Pilihan  Anugerah Juara Lagu ke-19 Separuh Akhir (Balada)Mara 2005 Vokal Terbaik  Kategori Balada  Juara Keseluruhan  Anugerah Planet Muzik 2004 Lagu Terbaik  Lagu Paling Popular Serantau  Hits 1 2004 Grand Finale Lagu Terbaik  Persembahan Terbaik   Anugerah Industri Muzik ke-12 Lagu Terbaik  Anugerah MACP 2005 Persembahan Lagu Bahasa Melayu Terbanyak  2011 Anugerah Juara Lagu ke-26 Video Parodi AJL Pilihan SMS (Peserta: Muhammad Alif) 

Kategori:Lagu Misha Omar
Kategori:Lagu Malaysia tahun 2004